MKATABA WA UTEKELEZAJI WA SHUGHULI ZA MAENDELEO YA KATA.

MKATABA huu umekubaliwa leo tarehe 25 ya Mwezi wa…Januari 2007

KATI YA

HALMASHAURI YA WILAYA YA GEITA ya S.L.P. 139, GEITA (ambayo itaitwa HALMASHAURI) kwa upande mmoja;

NA

Kata ya …………………………………………ya S.L.P………………………(ambaye ataitwa MTEKELEZAJI) kwa upande mwingine;

KWA KUWA: Halmashauri imeamua kuchukua hatua za makusudi kusukuma 

shughuli za maendeleo. 

KWA KUWA: Shughuli za maendeleo ni pamoja  na:
a) Ujenzi wa Sekondari za Kata kwa kukamilisha/kujenga vyumba vya  madarasa, vyoo, nyumba za walimu na utengenezaji wa madawati kwa idadi itakayoelekezwa na kwa muda uliokubalika.

b) Kukamilisha maboma ya vyumba vya madarasa na vyoo na nyumba za walimu na utengenezaji wa madawati zilizo katika hatua mbalimbali za ujenzi.

c) Kusimamia ufufuaji wa kilimo cha pamba na kuhakikisha kanuni za kilimo cha pamba zinazingatiwa ili kufikia lengo la kuzalisha kilo 1000 kwa ekari itakavyolimwa msimu huu (2006/2007)

NA KWA KUWA: Kata zote zina wajibu wa kuhimiza shughuli za maendeleo 

katika maeneo yao kwa wananchi wote.

HIVYO BASI PANDE MBILI ZA MKATABA HUU ZINAKUBALIANA KAMA IFUATAVYO:-

1. Kwamba, Viongozi wa ngazi zote katika eneo la Kata wanatakiwa 

kushiriki kikamilifu, kila mmoja katika eneo lake kuhakikisha mafanikio ya malengo yaliyowekwa yanapatikana.

2. kwamba, Rasilimali fedha zitakazotolewa na Halmashauri, Serikali Kuu, Wadau mbalimbali na michango ya wananchi wenyewe, zisimamiwe kwa makini ili zitumike kwa malengo yaliyokusudiwa na sio vinginevyo.

3. kwamba, vyumba vya madarasa kwa ajili ya kuchukua wanafunzi wote wa kidato cha kwanza Mwezi Machi 2007, vikamilike ipasavyo Mwezi Februari 2007 ili tarehe 15.Machi,2007 vianze kutumika. 

4. kwamba, orodha ya wakulima wote wa pamba, na ukubwa wa mashamba yao iingizwe katika rejesta maalum za kila kijiji, ili wakulimawa zao la pamba wajulikane.

5. kwamba, vikosi vya ngazi za kata na vijiji, vilivyoundwa kusimamia 

uzalishaji wa zao la pamba, vitekeleze majukumu yake kama yalivyoelekezwa na hatua zichukuliwe kwa wakulima watakaoonekana kuzembea.

6. kwamba, watendaji wa kata wazingatie maelekezo ya utoaji wa taarifa za kila wiki na wiki mbili kama utaratibu wa mpango unavyosisitiza. aidha, taarifa zote zitakazotolewa hazina budi kuwa sahihi.

7. kwamba, kanuni zote kumi za kilimo bora cha pamba zihimizwe ili 

zizingatiwe na kila mkulima.

8. kwamba, Mkataba huu unawalenga viongozi wa juu ngazi ya kata 

ambao ndio wasimamizi wa karibu wa shughuli zinazotekelezwa katika vijiji.

9. Kwamba,Mheshimiwa Diwani wa Kata ambaye pia ndiye Mwenyekiti wa kamati ya maendeleo ya Kata (WDC), atasimamia, atafuatilia na kuhimiza Wananchi watekeleze kwa ufanisi miradi waliojipangia, kwa kuzingati malengo mahsusi waliojiwekea.

10. Kwamba,Viongozi wa Kata, kwa pamoja watapaswa wajiwekee utaratibu wa kufuatilia na kuhimiza miradi kukamilika katika muda uliopangwa.

NA KWAMBA MATARAJIO YA MAKUBALIANO HAYA NI KAMA YAFUATAYO:

a. Kuisaidia Wilaya ya Geita kupiga hatua kubwa katika mapambano dhidi ya umaskini uliokithiri.

b. Kwenda  sambamba na malengo ya MKUKUTA, Kitaifa na hasa katika Wilaya yetu ya Geita.

c. Kujenga uwajibikaji wa ngazi zote.Viongozi wa ngazi ya wilaya, Mwenyekiti wa Halmashauri na Mkurugenzi Mtendaji wa Wilaya, kwa niaba ya Halmashauri wametia saini Mkataba baina ya Halmashauri ya Wilaya na Wizara (OWM- TAMISEMI) kwa nia ya kuinua ufanisi wa utekelezaji wa shughuli mbalimbali za Halmashauri, na pia kujenga nidhamu ya utendaji kazi na uwajibikaji.

HIVYO BASI ni kwa maana hiyo hiyo umuhimu wa Mkataba huu baina ya Halmashauri ya Wilaya ya Geita na Viongozi ngazi ya kata ukapewa kipaumbele. Dhana hii ya uwajibikaji na kujenga nidhamu ya utekelezaji katika ngazi zote, ikitekelezwa kwa dhati, itatuletea mafanikio ya haraka tufikie malengo yaliyoanishwa katika Ilani ya Uchaguzi Mkuu wa 2005.

KWA USHUHUDA wa pande zote mbili makubaliano haya yatatekelezwa kwa kuzingatia sheria kuanzia tarehe ya leo kama inavyoonekana hapo juu.

Umesainiwa na kuwekwa mhuri mbele ya Mwenyekiti wa Halmashauri na kutolewa leo hii tarehe 25 ya Mwezi Januari 2007.

MHESHIMIWA………………………………………………………………….….Diwani wa Kata ya…………………………………………………………………………………

………………………………………….


………………………………………………

TAREHE






          SAINI

Ndugu …………………………………………………………………Afisa Mtendaji; Kata ya………………………………………………………………..

……………………………………………..


……………………………

TAREHE







  SAINI
